Danny dja foi kantu bes internadu ku prublemas psicologico
Si ki un familiar di Danny Lopes fla es kuarta-fera na Tribunal Distrital di Brockton ma Danny flal kuandu ê mostral korpu sen vida di Julia Fernandes, un idoza di 72 anos ki foi asasinada fin-de-semana pasadu kuandu ê sta durmiba riba di si kama na si kaza na West Bridjewater, na estado na Massachussets.
Di akordu ku procurador di justisa Danny Jose Lopes Jr ( 34 anos, centro na foto) di akordu ku procurador Danny bai buska un pó di lenha na cave di ses caza y dipos ê subi segundo-andar undi friamenti ê agridi ti morri es idoza di 72 ano ki krial komu si fidju.
Danny dipos bai konfesa krimi na un si “familiar” na Brockton dia domingo di tardi. Foi enton ki es familiar, ki també da si depoimento na Tribunal, foi enton ki es familiar kumpanha Danny ti si caza undi ê diskubri corpu di Julia Fernandes na meio di un mar di sangui.
Di acordu ku es familiar, Danny, ki na si opinion staba staba sob efeito de cocaina, di akordu ku es “familiar” Danny ka kreba akredita ma si mai staba morta ( ê sakudil kantu bes pa odja si e staba ku vida). Foi es mesmu “familiar” ki dipos bai aviza policia y Danny ben foi dipos prezu segunda-fera di parmanhan na kaza di un si parente na North Providense, na estado di Rhode Island. Es kuarta-fera ê foi akuzadu formalmenti di homicidio y juiz mandal kadeia sen direito di paga fiansa.
Durante es aprezentason na Tribunal di Brockton es kuarta-fera si advogadu di defeza fla ma Danny dja foi kantu bes internadu ku prublemas psicologico:
“ E foi clinicamente diagnosticado komu bi-polar”.
Ê ten 3 paginas di kadastru kriminal ( maioria pur krimes menor) mas kuazi sempri ê ka ta kompareseba na Tribunal.
Na audiensia di es kuarta-fera staba tcheu familiares di Julia , algun ku lagua na odju kuandu es obi detalhe di es krimi terrivel.
Julia Fernandes ta pertensi a un familia cabo-verdiano di Brockton y e ta rekordadu komu un mudjer “nice” y simpatica. E foi duranti anos kumpanhera di pai di Danny ki morri na 2003.
Danny debi komparesi di novu na Tribunal na dia 22 di Setembro. Fonte:ok
kea_Latn kea_Latn kea_Latn kea_Latn kea_Latn kea_Latn glg_Latn kea_Latn kea_Latn pap_Latn kea_Latn